laion/Wikipedia-Exotic huggingface dataset:
הסכמי אדיס אבבה (1972)

הסכמי אדיס אבבה שנחתמו בשנת 1972, היוו חוזה מייצג לסדרת פשרות, שהביא לסיום מלחמת האזרחים הסודאנית הראשונה והחיל על שטחה הדרומי של סודאן (כיום רפובליקת דרום סודאן) אוטונומיה עצמאית. מפגש הפסגה התכנס במטרה להגיע להבנות עם התנועה לשחרור דרום סודאן לאחר 17 שנות לחימה רצופה. ממשלת סודאן חתמה על ההסכמים שהגדירו את שטחה הדרומי של סודאן כאוטונומיה עצמאית חלקית בשליטת המורדים. ההסכמים התקיימו במשך 11 שנים בלבד עקב הכרזת נשיא סודאן, ג'עפר נומיירי, על החלת חוקי השריעה האיסלמים במדינה כולל האוטונומיה הדרומית, שרובה נוצרית. ב-5 ביוני 1983 ביטלה האוטונומיה הדרום סודאנית את הסכמי אדיס אבבה והכריזה על מלחמת האזרחים הסודאנית השנייה. דרום סודאן היסטוריה של דרום סודאן http://www.splamilitary.net/documents/THE%20ADDIS%20ABABA%20AGREEMENT.pdf The Sudan http://www.pachodo.org/201010061749/Pachodo.org-English-Articles/history-of-southern-sudan-hoss.html
מלחמת האזרחים הסודאנית הראשונה

מלחמת האזרחים הסודאנית הראשונה הייתה מלחמה פנימית בסודאן שהתנהלה בין אזרחיה המוסלמים שברובם היו בצפון לבין הנוצרים שהתרכזו בדרום המדינה. היא פרצה בשנת 1955 והסתיימה בשנת 1972 כאשר נחתם הסכם אדיס אבבה בו הוסדר לראשונה מעמדה של דרום סודאן כאוטונומיה עצמאית. במהלך המלחמה סייעה ישראל למורדים הדרום-סודאנים וסיפקה להם נשק וציוד צבאי. כמו כן, מדריכים ישראלים הדריכו את המורדים. מלחמת האזרחים הסודאנית השנייה Assefa, Hizkias. 1987. Mediation of Civil Wars, Approaches and Strategies – The Sudan Conflict. Boulder, Colorado: Westview Press. Eprile, Cecil. War and peace in the Sudan 1955 – 1972. David and Charles, London. 1974.. Johnson, Douglas H. 1979. "Book Review: The Secret War in the Sudan: 1955–1972 by Edgar O'Ballance." African Affairs 78 (310):132–7. O'Ballance, Edgar. 1977. The Secret War in the Sudan: 1955–1972. Hamden, Connecticut: Archon Books. Poggo, Scopas Sekwat. 1999. "War and Conflict in Southern Sudan, 1955–1972." PhD Dissertation, University of California, Santa Barbara. בשליחות המוסד לדרום סודן 1969-1971 יומן מבצע / דוד בן עוזיאל (טרזן). טבע הדברים הוצאה לאור . ללא תאריך הוצאה יוסי מלמן, ‏איש המוסד חושף: כך התערבה ישראל במלחמת האזרחים בסודן, באתר מעריב אונליין, 6 בנובמבר 2015 סודאן, היסטוריה, מלחמת האזרחים, 1955-1972, דף שער בספרייה הלאומית מפקד מורדי דרום סודאן: ישראל סיפקה נשק ומדריכים, עיתון דבר, 4 בדצמבר 1972 ערך זה הוא קצרמר בנושא היסטוריה צבאית ובנושא סודאן. אתם מוזמנים לתרום לוויקיפדיה ולהרחיב אותו.
יובל טופר-ארז

יובל טוֹפֶּר-ארז (נולד ב-1988) הוא ישראלי הידוע בעיקר בשל היותו הגבר הטרנסג'נדר הראשון בישראל שהרה וילד. טופר-ארז הוא פעיל זכויות להט"ב וממובילי מאבקי הטרנסג'נדרים בישראל. טופר-ארז נולד כנקבה וגדל בירושלים למשפחה דתית, ולו ארבעה אחים צעירים. בגיל צעיר החל ביציאה בשאלה, ובגיל 14 יצא מהארון בפני הוריו כלסבית. מאוחר יותר גילה טופר-ארז שמשיכתו המינית היא לשני המינים, והגדיר את עצמו כביסקסואל. בגיל 16 החל טופר-ארז לחקור את זהותו המגדרית, והחל כבר בגיל 18 לחיות את חייו כגבר. באותה תקופה הוא הופיע בבר "שושן-4" של הקהילה הגאה בירושלים במופע דראג. בגיל 20 החל טופר-ארז בתהליך להתאמה מגדרית, שכלל תחילה טיפול הורמונלי, ולאחר מכן הליכים פיזיים נוספים אך לא עבר אותו במלואו ונשאר עם איברי רבייה ומין נקביים. משפחתו הדתית של טופר-ארז קיבלה אותו בזהותו החדשה. בספטמבר 2010 נישא (פעמיים: בראשונה בישראל והשנייה בקנדה) לבן-זוגו מתן טופר-ארז. בשנת 2011 הרה טופר-ארז, וב-28 בדצמבר באותה שנה ילד את בנו הבכור. היריון זה היה מהמתוקשרים ביותר במדינת ישראל, בשל העובדה שהתינוק גדל ברחם של גבר ושנולד על ידי גבר טרנסקסואל שנשאר עם איברי רבייה ומין נקביים. בספטמבר 2013, בתום כשנה וחצי של הידיינות ומאבק מול משרד הפנים, נרשם בנם של הזוג טופר-ארז כילדם הביולוגי. לראשונה בישראל נרשם ילד כבן ביולוגי של שני הורים מאותו מגדר. בפברואר 2014 ילד טופר-ארז את בתו השנייה. טופר-ארז הוא פעיל בקהילת הלהט"ב בישראל. בעבר התנדב ב"איגי - ארגון נוער גאה" וב"חוש"ן - חינוך ושינוי", וכיום מרצה במסגרות שונות על סיפורו האישי ועל נושאים מגדריים אחרים. היריון טרנסג'נדרי זכויות להט"ב בישראל צחי כהן, ‏מבצע אבא, באתר "ידיעות אחרונות", 28 באוקטובר 2011 (הקישור אינו פעיל) אנשים, ‏יובל טופר: הגבר הישראלי הראשון שנכנס להיריון, באתר ‏מאקו‏, 15 בפברואר 2012 יובל טופר-ארז, עכבר העיר אונליין, ההורות הגאה שלי: "לא להחביא את השונות", באתר הארץ, 20 במאי 2014 צחי כהן, מבצע אבא, ידיעות אחרונות, 28 באוקטובר 2011; אנשים, ‏יובל טופר: הגבר הישראלי הראשון שנכנס להיריון, באתר ‏מאקו‏, 15 בפברואר 2012. חדשות 2, ‏הטרנסג'נדר הישראלי שנכנס להיריון - ילד בן, באתר ‏מאקו‏, 29 בדצמבר 2011. נרי ברנר, היסטוריה בישראל: בן נולד לטרנסג'נדר, באתר ynet, 29 בדצמבר 2011. עומרי אפרים, המדינה הכירה לראשונה בשני אבות ביולוגיים, באתר ynet, 15 בספטמבר 2013; שי דורון, לראשונה: מדינת ישראל הכירה בשני גברים כאבות לתינוק, באתר nana10‏, 26 במרץ 2014; מתן חצרוני, לראשונה: שני גברים הוכרו ביחד כאבות, mako (חדשות 2), 15 בספטמבר 2013. נסלי ברדה, "המקור": אבא מתל אביב מתכונן בהתרגשות ללידה השנייה פרי בטנו, באתר nana10‏, 26 במרץ 2014
המגש והכסף

המגש והכסף הוא ספר עיון מאת העיתונאי והפובליציסט עפר שלח, אשר בעברו שימש כמפקד פלוגה בצנחנים במילואים ולחם במלחמת לבנון הראשונה, וכיהן כחבר הכנסת בכנסת העשרים. הספר עוסק ביחסי החברה הישראלית וצה"ל. הנושאים העיקריים הנידונים בו הם מבנה הצבא, מודל גיוס החובה ומערך המילואים, אופן הכשרת הקצינים והמפקדים הבכירים בצה"ל והצרכים והאתגרים הביטחוניים אליהם הוא ערוך. כמו כן דן הספר בסוגיות כגון הרלוונטיות של מודל צבא העם, מלחמת יום הכיפורים, האינתיפאדה השנייה ופעולות השיטור בשטחי הגדה המערבית ורצועת עזה, תקציב הביטחון ומלחמת עיראק. מקור שמו של הספר בשירו של נתן אלתרמן "מגש הכסף". במהלך המחקר ראיין המחבר בין היתר את אביו, אל"ם חזי שלח, אריה נייגר, משה ארנס, שאול אריאלי, משה יעלון, הד"ר יגיל לוי, שאול מופז, עמירם לוין, אמנון ליפקין-שחק, עוזי דיין, דן מרידור, שמעון נוה ודב תמרי. כמו כן רואיינו קצינים רבים בשירות פעיל אולם המחבר נמנע מלזהותם בשמם. בספרו טוען שלח כי יש לבצע רפורמה בגיוס לצה"ל ולשנותו לצבא מקצועי יותר. הספר "המגש והכסף", באתר "סימניה" מתן וילנאי, "פוליטיזציה של הצבא ומיליטריזציה של המדיניות", באתר הארץ, 2 בדצמבר 2003. עפר שלח, כרוניקה של כישלון, באתר nrg‏, 3 בפברואר 2012. יוסי קליין, צה"ל? לא מה שחשבתם, באתר הארץ, 17 בספטמבר 2003. יהודה וגמן, ליקויים בראיית צה"ל את עצמו כאחראי לביטחון האזרחים, עדכן אסטרטגי של המכון למחקרי ביטחון לאומי כרך 10, גיליון 2 אוגוסט 2007, עמודים 22–28. ענת ג'ורג'י, עפר שלח: "במערכת היחסים הון-שלטון-תקשורת יש אינטרסים סמויים", באתר TheMarker‏, 8 באפריל 2009 אוהד גרינוולד‏, ”פרשנים כאן לא מבינים טלוויזיה”, באתר וואלה, 27 ביולי 2010 עפר שלח, "המגש והכסף", הוצאת כנרת זמורה ביתן, 2003, עמודים 83-98. עפר שלח, "המגש והכסף", הוצאת כנרת זמורה ביתן, 2003, עמודים 28-51. אלוף בן, הפתרון הפשוט לשוויון בנטל: צבא מקצועי, באתר הארץ, 3 ביולי 2012. עפר שלח, "המגש והכסף", הוצאת כנרת זמורה ביתן, 2003, עמודים 99-107.
גבע כרמל

גֶּבַע כַּרְמֶל הוא מושב באזור הצפון ליד עתלית השייך למועצה אזורית חוף הכרמל. היישוב הוקם בי"ט באב תש"ט, 17 באוגוסט 1949, על ידי עולים מתוניסיה וטורקיה. תחילה נקרא בשם "גבע הכרמל", בו השתמשו עד שנות ה-70. שמו של היישוב נובע משמו של היישוב הערבי שהיה ממוקם בסמוך, "ג'בע". מקומה של ג'בע נזכרת בכתבי ההיסטוריון הרומאי פליניוס הזקן במאה הראשונה לסה"נ, ובכתב אוסביוס, שחי במאה הרביעית בקיסריה הסמוכה. בשנת 1953 בסמוך למושב הוקם יער אטאטורק. נכון לשלהי 2013 מונה אוכלוסיית המושב כ-1,100 תושבים. רבים מהם ממשפחות ותיקי המושב. במושב יש 80 נחלות חקלאיות והרחבה שרובה מאוכלסת. פרנסת התושבים מבוססת על חקלאות (בעיקר גידול בננות וירקות) ועל עבודה מחוץ למושב, כולל במקצועות חופשיים. מדיה וקבצים בנושא גבע כרמל בוויקישיתוף אתר האינטרנט הרשמי של גבע כרמל אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 אתר המושב גבע כרמל זאב וילנאי, "אנציקלופדיה לידיעת הארץ", הוצאת ידיעות אחרונות, תשט"ז, 1956, כרך א', עמודים 180–181
שמורת הטבע גאמבול

שמורת הטבע גאמבול (בצרפתית: Réserve spéciale de faune de Guembeul) היא שמורת טבע הממוקמת כעשרה קילומטרים דרומית לסן-לואי שבסנגל, המשתרעת על פני שטח של כ-720 דונמים. היא הוכרזה רשמית כשמורה בשנת 1983. השמורה היא ביתם של מינים רבים של ציפורים, זוחלים ויונקים. באתר פועלות תוכניות לרבייה מחודשת, והשבה לטבע, של שלושה מיני צבאים. כמו כן בשמורה נפוץ גם צב היבשה הדרבני. מדיה וקבצים בנושא שמורת הטבע גאמבול בוויקישיתוף World Database of Protected Areas record. UNEP site factsheet, 1986(הקישור אינו פעיל). Ministre de l'Environnement et de la Protection de la Nature: רשימת שמורות טבע.
קארהנג'

קַארְהֶנְג' (באנגלית: Carhenge) הוא מיצג אמנותי אמריקאי, המדמה העתק מודרני של סטונהנג', המונומנט הפרהיסטורי השוכן באנגליה. שמו של המֵיצָג הוא פרפרזה על השם Stonehenge: את המילה "סטון" (אבן), מחליפה המילה "קאר" (רכב). סטונהנג' הוא מחשובי האתרים הארכאולוגיים הפרהיסטוריים בעולם, ומוכר כאתר מורשת עולמית על ידי אונסק"ו. קארהנג' ממוקם ליד העיר אֶלַיַאנְס שבמדינת נברסקה, ארצות הברית, באזור הערבות הגבוהות. בניגוד לאתר הארכאולוגי המקורי, מיצג זה אינו בנוי מקבוצת אבנים גדולות העומדות זו לצד זו, אלא ממכוניות אמריקאיות עתיקות, המכוסות בתרסיס בצבע אפור. שלדי המכונות הועמדו באופן הדומה בגודלן ובצורתן לאתר המקורי. היצירה נבנתה על ידי ג'ים ריינדרז, ונחנכה בשנת 1987, בנקודת היפוך הקיצית, 21 ביוני. נקודת ההיפוך בקיץ, ביום הארוך בשנה, שאחריו מתחילים הימים להתקצר, מהווה מוקד משיכה לאתר המקורי סטונהנג', על ידי קבוצות המאמינות באמונות פגניות ונאו-פגניות שונות. בשנת 2006 נבנה במקום מרכז מבקרים לשירות המבקרים באתר. קארהנג' מורכבת מ-38 מכוניות המסודרות במעגל בקוטר 29 מטר (95 רגל). חלק מהמכוניות הוצבו כשהן זקופות, והחלק האחורי שלהן ותא המטען מוחזקים על ידי בורות בעומק 1.5 מטר. הקשתות מעל המכוניות נוצרו על ידי ריתוך מכוניות אחרות אליהן. המיזם מייצג את השוני, ויש האומרים - את ההידרדרות, שחלו בתרבות האנושית, אשר לפני 2,500 שנה בנתה אתר קדום ומרשים שאופן בנייתו מהווה עד היום תעלומה, ואילו כיום נסמכת על שלדי מכוניות כסמל לתרבות פופולרית. קארהנג' מאוזכר לעיתים קרובות בתרבות הפופולרית, בין השאר הוא הוצג מספר פעמים בסרטים, הוזכר במוזיקה הפופולרית, וכן בתוכניות טלוויזיה ובפרסומות. מדיה וקבצים בנושא קארהנג' בוויקישיתוף אתר האינטרנט הרשמי של קארהנג' (באנגלית)
מנשה לב-רן

מנשה לב-רן (ליברמן) (1946 – 2 ביוני 2023, י"ד בסיוון ה'תשפ"ג) היה מנהל מוזיקלי ומנצח תזמורת ישראלי. לב-רן נולד כמנשה ליברמן בשנת 1946 בתל אביב, למשפחה דתית לאומית, ולו שתי אחיות בוגרות ממנו. כבר בגיל 12 החל לנצח על מקהלת ביל"ו בתל אביב. לב-רן היה נגן כינור בתזמורת הגדנ"ע ולמד ניצוח אצל המנצח איתן לוסטיג. לאחר גיוסו לצה"ל הקים בשנת 1967 את מקהלת הרבנות הצבאית, עליה ניצח במשך כ-15 שנה. מאז ייסודו של פסטיבל הזמר החסידי בשנת 1969, שימש לב-רן כמנצח ומנהל מוזיקלי של הפסטיבל. בין השנים 1980–2008 ניצח על תזמורת משטרת ישראל. לב-רן ניצח על מקהלות רבות בישראל, ובהן מקהלת בית הכנסת הגדול בתל אביב מאז 1970, מקהלת "השקמים" - (מקהלת ה"דגל") – מאז 1982, מקהלת "צלילי כפר סבא" מאז 1983, מקהלת "זמר חי", המקהלה המסורתית "זמר לציון" בראשון לציון, מקהלת מדרשית נעם בפרדס חנה וכפר סבא ומקהלת ילדי רמת גן. בתחילת העשור הראשון של המאה ה-21 ליוותה המקהלה של לב-רן, הכוללת שמונה מתוך זמרי האופרה הישראלית, את החזן משה שטרן בתפילות הימים הנוראים בסאו פאולו שבברזיל ובשיקגו שבארצות הברית. לאורך השנים הופיע לב-רן הופיע באירועים ובטקסים רבים, והעיד על עצמו, שההופעה במלחמת ששת הימים, בה ניצח על מקהלת הרבנות הצבאית בשידור חי על הר הצופים ובנוכחות מפקדי צה"ל, הייתה עבורו אירוע מרגש. 2016 - יקיר אמ"י (בחגיגת יום הולדתו ה-70) 2018 - תואר יקיר העיר תל אביב-יפו. אפריל 2023, פרס אורי אורבך לתרבות יהודית לשנת תשפ"ג בתחום מפעל חיים. נישא לטובה בלומנפלד ב-1976, ולהם בת שירי, עורכת דין ושלושה נכדים. נפטר ב-2 ביוני 2023, י"ד בסיוון ה'תשפ"ג, והובא לקבורה בבית הקברות קריית שאול. זמר חסידים: לשבת, למועד ולכל עת, רמת השרון: סובר, 1971. בקצב חסידי: מזמורים חסידיים מסורתיים ומודרניים, רמת גן: מאור, 1982. מדיה וקבצים בנושא מנשה לב-רן בוויקישיתוף מנשה לב-רן, באתר MusicBrainz (באנגלית) מנשה לב-רן, דף שער בספרייה הלאומית רשימת הפרסומים של מנשה לב-רן, בקטלוג הספרייה הלאומית אלי אלון, מת המנצח מנשה לב-רן בגיל 77, באתר News1 מחלקה ראשונה, 4 ביוני 2023 יעקב בר-און, ‏"חוללנו מהפכה": סיפורו של המנצח האגדי שהלך לעולמו, באתר מעריב אונליין, 4 ביוני 2023 רשומת תקליט מקהלת מדרשית נעם משנת 1971, באתר ספריית אוניברסיטת בר-אילן ריקי רט, ‏מקהלה בבית העלמין: תלמידיו של המנצח נפרדו ממנו בשירה, בעיתון מקור ראשון, 5 ביוני 2023 מנשה לב-רן, אהבה למוזיקה, באתר הקשר הרב דורי פרסום שמות יקירי העיר תל אביב-יפו לשנת 2018 באתר "local" חזקי ברוך, ג'קי לוי ומנשה לב רן הם הזוכים ב"פרס אורי אורבך לתרבות יהודית" לשנת תשפ"ג בתחום מפעל חיים, באתר ערוץ 7, 30 באפריל 2023 מנשה לב-רן באתר GRAVEZ
שירות היערות של ארצות הברית

שירות היערות של ארצות הברית (באנגלית: The United States Forest Service, בראשי תיבות: USFS) הוא סוכנות במחלקת החקלאות של ארצות הברית השוכנת בוושינגטון די. סי., המיועדת לנהל את 154 היערות הלאומיים ואת 20 הערבות הלאומיות (אנ'), ששטחם הכולל מסתכם ב-781,000 קמ"ר. אגפים מרכזיים בסוכנות הם מערכת היערות הלאומיים, אגף היערנות הממלכתי ואגף היערנות הפרטי, וכן אגף המחקר והפיתוח. בשטחים הלאומיים יש 122 אתרי סקי, 4,300 אתרי מחנאות, 277,000 אתרי מורשת, כ-233,682 ק"מ של שבילים (שבילי הליכה, אופניים, טרקטורונים, רכיבת סוסים, אופנועי שלג ועוד) ותשע מונומנטים לאומיים. ב-1876 הקים הקונגרס האמריקאי משרד מיוחד במחלקה לחקלאות כדי לעמוד על טיב מצבם של היערות בארצות הברית. ב-1881 משרד זה התרחב והפך לחטיבה ליערנות (Division of Forestry). ב-1891 נחקק חוק המסדיר הפקעה של שטחי אדמה מרשות הציבור והגדרתם כ"שמורות יער" שמנוהלות תחת מחלקת הפנים של ארצות הברית. ב-1901 שונה שם החטיבה ללשכת היערנות (Bureau of Forestry). לפי חוק שנחקק ב-1905 עבר ניהול שמורות היערות ממשרד הקרקעות הכללי שבמחלקת הפנים של ארצות הברית ללשכת היערנות במחלקת החקלאות ששינתה את שמה לשירות היערות האמריקאי. מנהל לשכת היערנות, גיפורד פינצ'ו, מונה למנהל השירות. לא כל היערות הלאומיים שתחת סמכותו של שירות היערות מיוערים בכל שטחם, למשל היער הלאומי טונגס באלסקה שבו יש שטחי קרחונים בעת גאות והיער הלאומי וסטץ'-קש (אנ') ביוטה שבו אתרי סקי. השירות מסדיר בין היתר את שמירת ההגבלים באזורים שהוגדרו כשטחים שוממים בכוחו של חוק שנחקק בקונגרס, שהם אזורים בהם אסורים כריתת עצים, כרייה, הקמת כבישים ובניינים וחכירת שטח לצורכי חקלאות או רעייה של חיות משק. מהסמלים המזוהים עם שירות היערות הוא דמות הדוב הבדיוני "Smokey Bear", דמות הקמע שלו. הוא נוצר בשנת 1944 כחלק ממסע פרסום לחינוך הציבור האמריקאי על הסכנות שבשרפת יער ולעידודו לנקיטת זהירות יתרה בעת שהייה באזור מיוער, למניעת שריפות. הדמות עדיין משמשת את השירות בפרסומיו. יערנות מדיה וקבצים בנושא שירות היערות של ארצות הברית בוויקישיתוף אתר האינטרנט הרשמי של שירות היערות של ארצות הברית (באנגלית) שירות היערות של ארצות הברית, ברשת החברתית פייסבוק שירות היערות של ארצות הברית, ברשת החברתית אקס (טוויטר) שירות היערות של ארצות הברית, ברשת החברתית אינסטגרם שירות היערות של ארצות הברית, סרטונים בערוץ היוטיוב שירות היערות של ארצות הברית, באתר פליקר ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
קתדרלת בילבאו

קתדרלת בילבאו שנקראת קתדרלת סנטיאגו (ספרדית: Catedral de Santiago, בסקית: Donejakue Katedrala) היא קתדרלה קתולית גותית בבילבאו, ספרד. הקתדרלה מוקדשת ליעקב בן זבדי הנקרא בספרדית "סנטיאגו". הכנסייה נבנתה כנראה בסביבות 1300 כמקדש קטן, בתקופה שבילבאו הייתה כפר דייגים. המבנה הנוכחי מקורו ב-1379. היא בנויה בסגנון אקלקטי כאשר הסגנון השולט הוא הסגנון הגותי. הקלויסטר והקמרונות נבנו במאה ה-15 בסגנון גותי, וכך גם "שער המלאך" (Puerta del Angel) לרחוב קוראו. ב-1571 פגעה שרפה בכנסייה ובעקבותיה שופצו החזיתות בסגנון אדריכלות הרנסאנס. חזית הקתדרלה, חלון הרוזטה והצריח המחודד נבנו על ידי Severiano Achucarro בגל התחייה הגותית של המאה ה-19. ב-1950 הוכרזה הכנסייה כקתדרלה. היא מוקדשת ליעקב בן זבדי הנקרא בספרדית "סנטיאגו" ונמצאת בדרך הצפונית (Camino del Norte) של דרך סנטיאגו, נתיב הצליינים לסנטיאגו דה קומפוסטלה. הקתדרלה בנויה ברובה בסגנון גותי. תוכניתה היא כשל צלב לטיני: הספינה הראשית מחולקות ל-3 אגפים: אולם התווך ושתי סיטראות, ובקצה יש אמבולטוריום. בבית הרוחב הצפוני ישנו חלון רוזטה. מבנה הקיר מחולק לשלוש: קומת הקשתות, טריפוריום ובתוכו מנורות כתומות וקומת תאורה ובה חלונות ויטראז' רחבים. גובה הספינה הראשית הוא כ-20 מטר.הקשתות הן בצורת אוגיב. במקום שבו עמדה הכנסייה המקורית נמצאת היום הקריפטה. התמיכות של הקמרונות הראשיים מעוטרות בתגליפי אבן של סוחרים מקומיים. החזית המערבית הנאו-גותית כוללת שער נאה, חלון רוזטה וצריח מחודד בודד משמאל לדלת. בתוך הקתדרלה פזורים קברים ופסלים, הבולט שבהם הוא כנראה ה"פייטה" של Aloitiz מהמאה ה-17. בעת השקיעה ניתן לראות ניצוצות צבעוניים על הקירות המזרחיים של הטרנספט, הנוצרים כאשר השמש מטילה את אורה על חלונות הוויטראז'. אדריכלות גותית ספרדית מדיה וקבצים בנושא קתדרלת בילבאו בוויקישיתוף אתר האינטרנט הרשמי של קתדרלת בילבאו מידע על קתדרלת בילבאו עם יותר דגש על המבנה (באנגלית) מידע תיירותי על קתדרלת בילבאו (אורכב 12.10.2012 בארכיון Wayback Machine) (באנגלית) צחי אבנור, תמונות של קתדרלת בילבאו (החזית והפנים), פליקר ערך זה הוא קצרמר בנושא כנסיות ובנושא ספרד. אתם מוזמנים לתרום לוויקיפדיה ולהרחיב אותו.
היווט

היווט ("חיים" באמהרית), היא עמותה שמטרתה לסייע לעולי אתיופיה בקליטתם והשתלבותם בחברה הישראלית. העמותה היא היחידה הפועלת באזור חיפה והקריות בתחום זה. היא ייחודית גם בכך שהוקמה על ידי קבוצת נשים מתוך הקהילה למען הקהילה. העמותה הוקמה באופן רשמי בשנת 2001, לאחר התארגנות שהחלה כבר בשנת 1993, על ידי קבוצת סטודנטיות עולות מאתיופיה באוניברסיטת חיפה. מנכ"לית העמותה היא מלכה דניאל-דוק, שעלתה מאתיופיה כילדה וכיום בעלת תואר ראשון בחינוך ומסיימת תואר שני בייעוץ חינוכי. מלכה דניאל-דוק החליפה ב-2013 את ריקי טגבה, ממייסדות העמותה אשר יצאה לשנת שבתון בארצות הברית. העקרונות המנחים של העמותה הם מענה לאוכלוסיית יוצאי אתיופיה, תוך רגישות מוגברת לתרבותה הייחודית ולצרכיה הייחודיים, התייחסות למכלול צורכי המשפחה, וחיזוקה בתחומי הפעילות המתייחסים לילדים ובני נוער. העמותה מפעילה ארבעה מרכזי נוער בערים קריית ביאליק, קריית ים וקריית מוצקין, ומועדונית לילדי בית ספר יסודי בשכונת צור שלום בקריית ביאליק. במרכזי הנוער ובמועדונית משתתפים כ-350 חניכים. פעילות העמותה בתחום הנוער הנה במימון הפרויקט הלאומי של עולי אתיופיה, ובשותפות עם הרשויות המקומיות והקרן לידידות. אתר האינטרנט הרשמי של היווט היווט, באתר "גיידסטאר ישראל" ריקי טגבה, קריאה לסגירת פערים, באתר הארץ, 12 ביוני 2012
דוידקה (פירושונים)

האם התכוונתם ל... דוידקה – מרגמה בקוטר 3 אינץ' מתוצרת תע"ש, ששימשה את "ההגנה" וצה"ל במלחמת העצמאות כיכר הדוידקה – כינויה השגור של כיכר החירות בירושלים, סמוך לשוק מחנה יהודה, על שם אנדרטת הדוידקה שהוצבה בטבורה מבצע דוידקה – פשיטה מוסקת שבוצעה על ידי סיירת צנחנים ביומה השביעי של מלחמת יום הכיפורים בקטייפה בעומק סוריה דוד נמרי – שכינויו היה דוידקה – ממייסדי קיבוץ אשדות יעקב, סגן מפקד המוסד לעלייה ב', סגן מפקד הפלמ"ח ומנכ"ל משרד התחבורה
אברציה כוכבית

אברציה כוכבית, או האברציה של האור היא תופעה אסטרונומית הנובעת מתנועתו של צופה יחסית לעצם נצפה כאשר מהירות התנועה כוללת רכיב בכיוון ניצב לישר המחבר בין מיקום הצופה לבין מיקום העצם. תנועת כדור הארץ גורמת לכך שהכוכבים בשמים נראים לצופה ארצי במיקום שונה מעט ממקומם האמיתי. תופעת האברציה הכוכבית נתגלתה ב-1725 והוסברה לאחר מכן על ידי האסטרונום המלכותי ג'יימס בראדלי אשר הבין שמקורה ביחס שבין מהירות האור ומהירות תנועתו של כדור הארץ, בראדלי השתמש בתגלית זו על מנת למדוד את מהירות האור בדיוק טוב מקודמיו. עיקר האברציה הכוכבית נגרם מתנועת כדור הארץ סביב השמש, אברציה זו מכונה אברציה שנתית. האברציה הכוכבית אינה תלויה במרחק מכדור הארץ אל מקור האור, אלא בזווית שבין המהירות הניצבת של כדור הארץ לכיוון האמיתי אל מקור האור. בניגוד לתופעת הפרלקסה בה כוכבים קרובים נראים כמשנים את מיקומם ביחס לכוכבים רחוקים, האברציה הכוכבית משפיעה על כל הכוכבים הסמוכים זה לזה באופן דומה. האברציה הכוכבית מגיעה ל- 20.5 ″ {\displaystyle 20.5''} (20.5 שניות קשת) בממוצע שנתי, אולם ישנן השפעות נוספות המסתכמות לאברציה הכוללת. השפעות אלו קטנות יותר בגלל התלות במהירות היחסית הנוצרת. מכיוון שמהירות האור סופית נדרש זמן מה לאור הנפלט ממקור עד להגעתו לצופה. כוכב המרוחק כך שהפרלקסה שלו לא תורגש ישנה את מיקומו בגלל תנועתו המשיקית של כדור הארץ לפי היחס tan ⁡ θ = c V t {\displaystyle \tan \theta ={\frac {c}{V_{t}}}} כאשר θ {\displaystyle \theta } היא זווית האברציה, V t {\displaystyle V_{t}} הוא רכיב המהירות המשיקית של כדור הארץ ביחס לכוכב. במצב שכזה יהיה על צופה להטות את הטלסקופ בזווית θ {\displaystyle \theta } ביחס למיקומו האמיתי בשמיים. קל לראות מהגדרה זו כי הזווית נוצרת מחיבור וקטורי המהירות של האור הנפלט מהכוכב ומהירותו המשיקית של כדור הארץ. גודל האברציה הוא כאחוז מגודל הירח המלא, גודל הקטן מיכולת הראיה האנושית אך גדול מספיק למדידה בטלסקופים. בשנת 1905 פרסם אלברט איינשטיין גרסה יחסותית לחישוב זווית האברציה, שבה נשמרת אינווריאנטיות מהירות האור. מכוון שתנועתו של כדור הארץ סביב השמש אינה התנועה היחידה במרחב ישנן תרומות נוספות לאברציה הכוללת. האברציה הכוכבית השנתית תלויה בקו הרוחב האקליפטי של הכוכב וגודלה מגיע לכ-20.5 שניות קשת לכל כיוון. האברציה הכוכבית היומית הנגרמת מסיבוב כדור הארץ סביב צירו תלויה בקו הרוחב של הצופה ומגיעה בקו המשווה לכ-0.35 שניות קשת. אברציה פלנטרית נוצרת בגלל התנועה היחסית שבין כדור הארץ וכוכבי הלכת. אברציה כוכבית מוחלטת נוצרת מתנועת השמש סביב מרכז הגלקסיה, אברציה זו בעלת השפעה קטנה עד שנהוג להתייחס אליה כקבועה. מדיה וקבצים בנושא אברציה כוכבית בוויקישיתוף הערך "האברציה של האור", באתר אסטרופדיה
ארבעים המרטירים

ארבעים המרטירים (ביוונית עתיקה Ἃγιοι Τεσσεράκοντα; ביוונית Άγιοι Σαράντα) הם קבוצה של ארבעים חיילים רומים מהלגיון השנים עשר פולמינטה, אשר לפי המסורת מתו על אמונתם בשנת 320 בסבסטיה שבאסיה הקטנה, היא סיוואס בטורקיה של ימינו. ארבעים המרטירים הוצאו להורג על ידי ליקיניוס אשר רדף את הנוצרים במזרח החל בשנת 316, והם הושארו לעמוד ערומים על בריכה קפואה בלילה קר. הארבעים והאירוע נזכרו לראשונה על ידי בזיליוס הגדול, בישוף קייסרי, ולפי המסורת אחד מהם פרש מהחבורה אל אמבט חם שהוכן בסמוך עבור מי שיוותר על אמונתו. באותו רגע ראה אחד מהחיילים שהופקדו על שמירת הנידונים למוות אור שקרן מעליהם, והוא פשט את בגדיו והצטרף אליהם. כך נותר מספר המרטירים ללא שינוי. עם בוקר הועלו גופות הארבעים באש ואפרם הושלך אל הנהר, אך מאמינים נוצרים אספו את השאריות ואלה נשלחו לערים רבות. בדרך זו הופץ הסיפור אודות המרטירים ומספר כנסיות הוקמו לכבודם. באיקונוגרפיה מתוארים ארבעים המרטירים סמוך לפני מותם, כשהם רועדים מקור ומחבקים את גופם, ועל פניהם הבעת סבל וייאוש. מדיה וקבצים בנושא ארבעים המרטירים בוויקישיתוף
1859 במדע

ערך מורחב – 1859 28 באוגוסט-2 בספטמבר - סערת שמש גדולה במהלך זוהר הקוטב נצפה גם בקובה. מריאן קובלסקי פיתוח שיטה לחישוב מהירות של שביל החלב. 26 במאי – ג'וזף פרסטוויץ' וג'ון אבנס מגלים שרידים שבהמשך הביאו לגילוי תקופת האבן הקדומה. 24 בנובמבר – פרסום ספרו של צ'ארלס דרווין מוצא המינים. איסידור סנט חילייר פרסם את הכרך השני של ספרו ולראשונה משתמש במונח אתולוגיה. בניית מנוע ראשון שפועל לפי תהליך לינור תוך שימוש בהצתה חשמלית. טומאס אבלינג בנה מנוע המתאים להנעה מכונית על הכביש. גילוי הקסמין על ידי אלכסנדר בוטלרוב חקר חומצה סורבית על ידי אוגוסט פון הופמן פרסום ספרו Ueber die Anzahl der Primzahlen unter einer gegebenen Grösse של ברנהרד רימן. פרסום ספר Notes on Nursing: What it is and What it is Not על ידי פלורנס נייטינגייל. 19 בפברואר – סוונטה ארהניוס, כימאי שוודי, חתן פרס נובל (נפטר ב-1927) 28 בפברואר – פלוריאן קג'ורי, מתמטיקאי שווייצרי (נפטר ב-1930) 4 במרץ – אלכסנדר פופוב, ממציא רוסי (נפטר ב-1906) 7 באפריל – ז'אק לב, פיזיולוג אמריקאי (נפטר ב-1924) 15 במאי – פייר קירי, פיזיקאי צרפתי, חתן פרס נובל (נפטר ב-1906) 1 במאי – ג'ון ווקר, ממציא אנגלי (נולד ב-1781) 5 במאי – יוהאן פטר גוסטב לז'ן דיריכלה, מתמטיקאי גרמני (נולד ב-1805) 6 במאי – אלכסנדר פון הומבולדט, חוקר טבע גרמני (נולד ב-1769) 8 ביוני – אלכסנדר חאנט, ממציא אמריקאי (נולד ב-1796) 10 בספטמבר – טומאס נוטאל, בוטנאי אמריקאי (נולד ב-1786) 15 בספטמבר – איזמבארד קינגדום ברונל, מהנדס בריטי (נולד ב-1806) 12 באוקטובר – רוברט סטיבנסון, מהנדס בריטי (נולד ב-1803) מדיה וקבצים בנושא 1859 במדע בוויקישיתוף ערך זה הוא קצרמר בנושא מדעים. אתם מוזמנים לתרום לוויקיפדיה ולהרחיב אותו.
BSA

האם התכוונתם ל... BSA (חברה) – יצרן אופנועים בריטי BSA (איגוד יצרני תוכנה) – איגוד יצרני תוכנה הנלחם בהפרת זכויות יוצרים בתחום התוכנה חוק הסודיות הבנקאית (1970) (Bank Secrecy Act) - חוק אמריקאי BSA (סוכנות חלל) – סוכנות החלל של בלארוס אלבומין בקר (Bovine serum albumin) מדד שטח גוף (באנגלית: Body surface area) – מונח בפיזיולוגיה וברפואה, אינדיקטור לחילוף החומרים בגוף המסייע לחישוב מינון של תרופות עם חלון תרפויטי צר